open-index/open-wikipedia-markdown huggingface dataset:
Stephan Eberharter

**Stephan Eberharter** (s. 24. maaliskuuta 1969 Brixlegg, Itävalta) on itävaltalainen uransa lopettanut alppihiihtäjä, maailmanmestari ja olympiavoittaja. Hän hallitsi miesten alppihiihdon vauhtilajeja yhdessä Hermann Maierin kanssa 1990-luvun lopulla ja 2000-luvun alussa. Hän on kaksinkertainen maailmancupin kokonaiskilpailun voittaja. Eberharter vetäytyi kilparinteiltä syksyllä 2004 voitettuaan 29 maailmancupin osakilpailua ja saavutettuaan 75 palkintopallisijaa.

## Saavutuksia
### Olympialaiset

* Nagano 1998: hopeaa suurpujottelussa, kuudes super-G:ssä
* Salt Lake City 2002: kultaa suurpujottelussa, hopeaa super-G:ssä, pronssia syöksylaskussa

### Maailmanmestaruuskilpailut

* Saalbach 1991: kultaa super-G:ssä ja alppiyhdistetyssä
* Vail 1999: neljäs super-G:ssä, viides syöksylaskussa
* Sankt Anton 2001: hopeaa super-G:ssä, seitsemäs syöksylaskussa
* St. Moritz 2003: kultaa super-G:ssä, viides syöksylaskussa

### Maailmancup
*Kokonaissijoitukset maailmancupissa:
**1990: 32. 
**1991: 12. 
**1992: 36. 
**1993: 29. 
**1995: 104. 
**1998: 3. 
**1999: 4. 
**2000: 6. 
**2001: 2. 
**2002: 1. 
**2003: 1. 
**2004: 2.
* lajikohtainen voitto super-G:ssä 01/02 ja 02/03, syöksylaskussa 01/02, 02/03 ja 03/04
* osakilpailuvoittoja 29 (syöksylasku 18, super-G 6 ja suurpujottelu 6)

## Aiheesta muualla
* 
* Eberharter Ski-DB:n tietokannassa
Australian vaakuna

**Australian vaakuna** on Australian virallinen tunnus. Alkuperäisen vaakunan myönsi kuningas Edvard VII 7. toukokuuta 1907 ja nykyisen kuningas Yrjö V 19. syyskuuta 1912.

Nykyisen vaakunan keskeinen osa on kuuteen osaan jaettu kilpi, jossa on jokaisen Australian osavaltion vaakuna seuraavasti:
*Uusi Etelä-Wales: Pyhän Yrjön risti, jossa leijona ja tähtiä
*Victoria: Imperiumin kruunu ja Etelän risti
*Queensland: sininen Maltan risti ja kruunu
*Etelä-Australia: nimellä *Piping Shrike* tunnettu symbolinen lintu, joka on mahdollisesti isohuiluvariksen alalaji *leuconota*
*Länsi-Australia: mustajoutsen
*Tasmania: punainen kävelevä leijona
Kilven yläpuolella on seitsenkärkinen Kansainyhteisön tähti sini-kultaisella seppeleellä. Tähti symboloi Australian kuutta osavaltiota ja territorioita. Kilpeä tukevat punajättikenguru ja emu ovat maan epävirallisia tunnuseläimiä ja ne esiintyvät vain tällä mantereella. Ne eivät osaa kävellä takaperin, joten ne symboloivat edistystä. Taustalla on Australian kansalliskasvin akasian (*golden wattle*) oksia.

## Lähteet

## Aiheesta muualla

*Yksityiskohtainen kuvaus vaakunasta  
*Tietoja vaakunasta
Sydänpuu

**Sydänpuu** on puun rungon sisin osa. Sitä ympäröi pintapuu.

Sydänpuuta muodostuu, kun puun runko ikääntyy ja läpimitta kasvaa. Sydänpuun muodostuminen lisää jonkin verran puuaineen tiheyttä, heikentää läpäisevyyttä ja vähentää puun sisältämää kosteutta. Heikon läpäisevyyden takia sydänpuun kyllästäminen on vaikeaa. Sydänpuu on kuollutta solukkoa, jossa elävän pintapuun varastoaineet on hajotettu ja käytetty.

Sydänpuuta alkaa muodostua Suomen oloissa yleensä puun saavuttaessa 40 vuoden iän. Sydänpuun osuus kasvaa puun vanhetessa ja rungon paksuuntuessa. Sydänpuu lahoaa pintapuuta hitaammin.

Sydänpuu voi olla väriltään tummempaa kuin pintapuu ja niiden välillä voi olla myös kosteuseroja, kuten esimerkiksi männyllä ja lehtikuusella on. Tammella, koivulla ja lepällä taas ei ole kosteuseroa pinta- ja sydänpuun välillä. Uute- ja pihka-aineiden vuoksi sydänpuun tiheys voi olla suurempi kuin pintapuun.

## Lähteet
No Man’s Band

**No Man’s Band** ("NMB") on jyväskyläläinen rockyhtye, jonka ensi-EP ilmestyi 1998.

Yhtye on tunnettu energisistä live-esiintymisistään. Sanoituksissaan yhtye käsittelee suomalaisen miehen kipuilua elämän aallokossa. Kaiken takana kuitenkin nähdään Korkeimman auttava käsi. Yhtye keikkaili ahkerasti niin maallisissa kuin kristillisissä tapahtumissakin.

Tunnetuimpia kappaleita ovat muun muassa "Pelipöytä", "Suojelusenkeli", "Helmiä sioille" ja "Pikkusisko".

No Man’s Band julkaisi studioalbuminsa *[[Pala Hollywoodia]]* 5. toukokuuta 2010. Albumi nousi julkaisuviikollaan 19/2010 suomen virallisella listalle sijalle 25. ja *[[Rumba (lehti)|Rumbalistan]]* sijalle 2.

Yhtyeen solisti Miika Partala soittaa NMB:n lisäksi Deuteronomiumissa, Matkamiehissä, Stoner Kingsissä ja Icon Clanissa kuin myös Feiledissä.

No Man’s Band lopetti uransa Jyväskylän Tanssisali Lutakossa 28. maaliskuuta 2015.

No Man's Band teki keikan 30. maaliskuuta 2019 Helsingin Nosturissa. ja julkaisi samalla uuden kokoelmalevyn *Tulin, Näin, Soitin*.

No Man's Band lämmitteli Narniaa GoodMoodStock-festivaaleilla Pieksämäellä 30. marraskuuta 2019.

Syksyllä 2019 No Man's Band julkaisi joukkorahoituskampanjan mesenaatti.me-joukkorahoituspalvelussa. Kampanjan tähtäimessä oli uusi studioalbumi, joka julkaistiin 23. huhtikuuta 2021 kantaen nimeä *Minä tapoin Jumalan*.  Julkaisuviikollaan albumi nousi Suomen seisemänneksi myydyimmäksi fyysiseksi albumiksi.

Vuonna 2023 Miika Partala aloitti YouTube-tilillään "Partala Podcast" -sarjan, jossa hän käy läpi NMB:n tuotantoa albumi ja kappale kerrallaan.

## Jäsenet

### Viimeinen tunnettu kokoonpano
* Miika Partala – laulu ja kitara
* Jesse Kajanne – basso ja laulu
* Matti Partala – rummut ja laulu
* Tero Kurkimäki – kitara

### Entiset jäsenet
* Mikko Tuliniemi – kitara, laulu
* Tapio Laakso – kitara, laulu

**<big>Livekokoonpano</big>**

* Miika Partala – laulu ja kitara
* Jesse Kajanne – basso ja laulu
* Matti Partala – rummut ja laulu
* Tero Kurkimäki – kitara
* Mikko Tuliniemi – kitara, laulu
* Robert Etelämäki – koskettimet
* Jore Rantalainen – rummut

## Diskografia

### Studioalbumit
* 
* 
* 
* 
* 
* 
* 
* 
* 

### Kokoelma-albumit
* 
* 
* 
* 

### EP:t
* 
* 

### Singlet
* ”Marjaana” (2000)
* ”Suojelusenkeli” (2002)
* ”Maailma on sun” (2004)
* ”Neonvalotaivas” (2004)

## Lähteet

## Aiheesta muualla
* http://www.nmb.fi
* http://nmb.kicks-ass.net
Stoner Kings

**Stoner Kings** on vuonna 2000 perustettu eteläsuomalainen rockyhtye, joka soittaa stoner rock -tyylistä musiikkia.

Stoner Kingsin keulakuvana on laulaja, vapaapainija ja Imperiumin kolumnisti Starbuck (oik. Michael Majalahti), joka on ollut myös Hallowed-yhtyeen solisti.

## Diskografia
* *Brimstone Blues* (albumi, 2002)
* *Fuck The World* (albumi, 2006)
**Alpha Male* (albumi, 2019)

## Aiheesta muualla
*Stoner Kings - Facebook
*
Jukka Leppilampi

**Jukka Leppilampi** (s. 28. syyskuuta 1954) on suomalainen gospel-artisti. Ylivieskasta kotoisin oleva Leppilampi oli laulanut muun muassa kuopiolaisessa Finnforest-orkesterissa ennen liittymistään kangasalalaiseen Tabula Rasa -yhtyeeseen, jonka perustajajäseniä oli kitaristi Heikki Silvennoinen. Vuonna 1976 ilmestyneen *[[Ekkedien tanssi]]* -albumin jälkeen Leppilammen ja Tabula Rasan tiet erosivat Leppilammen tultua uskoon.

Jonkin aikaa tämän jälkeen Leppilampi esiintyi duona Jarmo Sormusen kanssa. Vuonna 1980 Leppilampi vieraili laulusolistina Pro Fide -yhtyeen levyllä *Lauluja kahdesta maailmasta*. Tämän jälkeen hän antautui lähes täysin soolo-uralle.

Jukka Leppilampi on saanut Golden Gospel -palkinnon. Hänelle myönnettiin taiteilijaeläke vuonna 2020. Vuonna 2023 kirkkohallitus myönsi hänelle Kirkon kulttuuripalkinnon.

Säveltäjänä Leppilampi on toiminut oman soolotuotannon lisäksi myös muille artisteille kuten Jonna Järnefeltille. Hän on myös tehnyt jonkin verran sanoituksia.

Jukka Leppilammen poika on näyttelijä ja televisiojuontaja Mikko Leppilampi.

## Diskografia
* Tabula Rasa: *[[Tabula Rasa (albumi)|Tabula Rasa]]* 1975 Love Records
* Tabula Rasa: *[[Ekkedien tanssi]]* 1976 Love Records
* Katso (Jarmo Sormusen kanssa) 1979 Uusi tie
* Pro Fide: Lauluja kahdesta maailmasta (vieraana) 1980 Finngospel
* Sateenkaari (Jarmo Sormusen kanssa) 1981 Uusi tie
* Tulkoon elämä 1981 Uusi tie
* Minä ihminen 1983 Uusi Tie
* Iankaikkinen elämä/Matkalla (single) 1984 Moment Music 
* Minun käteni soi (Outi Terhon kanssa) 1986 Finngospel
* Nyansseja (Maxi EP) 1989 Finngospel
* Siivet/Laula ihmisille (single) 1990 Finngospel
* Naked and Quiet 1998 Humble House
* Henki kulkee 1999 Humble House
* Me 2005 Oy Fg Naxos Ab
* Tämä huone, tämä hetki (Marzi Nymanin trion kanssa) 2016 Alba Records 

Mukana myös seuraavissa produktioissa vierailevana solistina:
* Eri esittäjiä: Kellot soittakaa (joululevy) (mukana) 1979 Finngospel
* Pro Fide: Lauluja kahdesta maailmasta (vieraana) 1980 Finngospel
* Afrikkalainen gospel-messu (vieraana) 1982 Finngospel
* Osviitta-kuoro (vieraana) 1983 Uusi tie
* Jaakko Löytty: Laulu yhteisestä leivästä (vieraana) 1984 Just
* multivisio Uskallan huomiseen (mukana) 1986 Finngospel
* Timo Eskola: Lasinen Lintu (vieraana) 1986 Selecta, SELP 018
* musikaali VOICE 2000 (mukana) 1990-91 Sley/Sonet 
* His Master's Noise: Alive (vieraana) 1992

## Lähteet
* SMOK – Suomalaisen Musiikin Osuuskunta

### Viitteet

## Aiheesta muualla
*
Ristinolla (yhtye)

**Ristinolla** oli jyväskyläläinen yhtye, joka soitti lievillä gospel-vaikutteilla varustettua raskasta melankolista rockia.__NOTOC__

## Jäsenet
* Mikko Tuliniemi – laulu
* Timo Peltokangas – rummut
* Timo Kuusjärvi – kitara
* Timo Mäki-Marttunen – basso

## Julkaisut
### Studioalbumit
* 

### Singlet
* ”Kun talvi saapuu” (2004)
* ”Kirveellä veistetty” (2004)
Duane Allman

**Duane Allman** (10. marraskuuta 1946 – 29. lokakuuta 1971)  oli yhdysvaltalainen kitaristi, joka soitti rockia, bluesia ja R&B:tä.

Duane oli The Allman Brothers Bandin toinen kitaristi ja perustaja veljensä Gregg Allmanin kanssa. Lisäksi hän oli ahkera studiomuusikko ja oli mukana Eric Claptonin mukana Derek and the Dominosin ainoalla studiolevyllä.

Allman kuoli 24-vuotiaana moottoripyöräonnettomuudessa. Hän ehti julkaista oman yhtyeensä kanssa vain kaksi studioalbumia ja yhden livelevyn. 

Duane Allman tuli tunnetuksi taitavasta soitostaan, ja hän on edelleen arvostetuimpia blues rock -kitaristeja. Erityisesti Allman tunnetaan slide-kitaran mestarina ja rockmusiikin standardeilla poikkeuksellisen hyvänä improvisoijana. Allman kuunteli huolellisesti jazzia, esimerkiksi Miles Davisin *[[Kind of Blue]]* -levyä, oppiakseen ymmärtämään improvisointia.

## Lähteet
Tanguutin kieli

**Tanguutin kieli** on kuollut tiibetiläis-burmalainen kieli, jonka puhuma-alue sijoittuu nykyisen Kiinan kansatasavallan länsiosiin. Kieli tunnetaan noin 900–1200-luvulta peräisin olevista kirjallisista lähteistä, ja sillä oli oma kirjoitusjärjestelmä, jonka merkit muistuttavat kiinan merkkejä. Suurin osa tunnetusta tanguutinkielisestä kirjallisesta materiaalista on buddhalaisia tekstejä. Tanguuteilla oli mainittuna aikana valtakunta nykyisessä Luoteis-Kiinassa, ja sen kukistivat mongolit verisesti 1227. Tähän loppui kielen kirjallinen käyttö. Vaikka mongolit tuskin  saivat koko kansaa hävitetyksi, kuten on väitetty, kieli sammui vähitellen puhuttunakin. Kirjoitusta ei ole onnistuttu kiistattomasti selvittämään.

## Lähteet
Kaverikoiratoiminta

**Kaverikoiratoiminta** on vapaaehtoista toimintaa, jonka tavoitteena on tuoda iloa ja antaa kokemuksia ihmisille, joilla ei ole omaa koiraa. Useimmiten kaverikoirat käyvät erilaisissa laitoksissa sekä kouluissa ja päiväkodeissa. Kaverikoirien vierailut ovat maksuttomia niitä pyytävälle eikä koiran omistajalle makseta palkkaa tai kulukorvauksia. 

Kaverikoiratoiminta on aloitettu vuonna 2001 yhteistyössä avustajakoirakouluttaja Leena Rajalan ja Kennelliiton kanssa. Ensimmäinen kaverikoirakurssi järjestettiin Paimiossa. Marraskuussa 2016 Suomessa oli n. 1500 Kennelliiton kouluttamaa kaverikoiraa ja Kaverikoiraohjaajia lähes 2000. Kaverikoira on Kennelliiton rekisteröimä tavaramerkki. Vuonna 2013 Kennelliiton kaverikoiratoiminta hyväksyttiin kansainvälisen eläinavusteisen toiminnan kattojärjestön AAII:n (Animal Assisted Intervention International) täysjäseneksi.

## Koulutus
Kaverikoiria koulutetaan Kennelliiton järjestämillä kurseilla, jotka ovat maksuttomia. Koiran luonteen tulisi olla avoin ja rohkea. Koiran täytyy myös olla ystävällinen ihmisille. Koulutuksen suorittaneille ja sen jälkeen vähintään kuusi käyntiä tehneille koirille annetaan kaverikoirahuivi ja koiran omistaja saa nimikilven. Vuodesta 2006 on käytetty oransseja huiveja, tätä ennen huivi oli keltainen. Huivi ja nimikilpi ovat työasuja, joita käytetään pelkästään kaverikoirakäynneillä. Ansioituneet kaverikoirat voivat saada numeroidun kaverikoiramitalin kunniakirjoineen. Palkitsemistilaisuudet järjestetään yleensä isojen koiranäyttelyiden yhteydessä.

## Lähteet

## Aiheesta muualla

* Suomen Kennelliiton www-sivut 
* Kokemuksia kaverikoiratoiminnasta perhoskoiran kanssa
Tristan Gale

**Tristan Gale** (s. 10. elokuuta 1980 Ruidoso, New Mexico) on yhdysvaltalainen skeletonkelkkailija ja olympiavoittaja. Hän voitti naisten kaikkien aikojen ensimmäisen olympiakullan skeletonkelkkailussa Salt Lake Cityssä 2002, jolloin laji oli ensi kertaa kisojen ohjelmassa. 

Gale oli aloittanut maailmancupissa kilpailemisen vasta kaudella 2001–2002 ja ennen olympialaisia ei ollut sijoittunut kahdeksatta sijaa paremmin. Vuoden 2003 MM-kisoissa Naganossa hän voitti pronssia, samoin saman vuoden nuorten MM-kisoissa Königseessa. Hän ei ollut mukana vuoden 2006 olympialaisissa Torinossa.

## Aiheesta muualla
* Gale olympic.org:ssa
Dityrambi

**Dityrambi** () oli alun perin antiikin kreikkalainen Dionysos-jumalalle laulettu hymni. 

Dityrambien luonne oli villi ja ekstaattinen, vastakohtana paiaaneille. Samoin kuin *paian* oli sekä hymni että Apollonin titteli, *dithyrambos* oli sekä Dionysoksen titteli että hänen kunniakseen laulettu laulu. Arion antoi dityrambille kiinteän muodon ja kehitti siitä juhlavan lyyrisen runon. Aristoteleen mukaan ensimmäinen dityrambi oli antiikin Kreikan teatterin alku. 

Myöhemmässä kirjallisuudessa dityrambilla tarkoitetaan voimakkaan innoituksen siivittämää runoa. Dityrambeille on luonteenomaista nopearytmisyys sekä yleensä myös säkeiden eripituisuus ja loppusoinnuttomuus. Tunnettuja uudemman ajan dityrambeja ovat Johann Wolfgang von Goethen *Wanderers Sturmlied* vuodelta 1777 ja Friedrich Nietzschen *Dionysos-Dithyramben* 1880-luvulta.

## Lähteet
Maagi

**Maagi** (< kreikk.  *magos* < muinaispersian *magu-*) oli pappi iranilaisessa zarathustralaisuudessa. Nimityksellä voidaan tarkoittaa myös ketä tahansa, joka harjoittaa yksityisiä rituaaleja maailman tai historian muuttamiseksi, ja sitä kautta sanasta on johdettu länsimaiset taikuutta merkitsevät *magia*-sanat.

Muinaispersian kielen sana *magu-*, ’pappi’, esiintyy länsi-iranilaisissa kaiverruksissa ja hallinnollisissa dokumenteissa jo akhaimenidien kaudella 550–330 eaa. Maagien roolista ja tehtävistä ei kuitenkaan noiden kirjoitusten pohalta ole saatu selkoa. Kreikkalainen historioitsija Herodotos kutsui maageiksi yhtä meedialaisten kuudesta heimosta, minkä seurauksena maagien on usein arveltu olleen alun perin meedialaisten pappisklaani. Herodotoksen maageille antamat piirteet ja tehtävät vastaavat kuitenkin zarathustralaisuutta, minkä vuoksi on myös arveltu, että Herodotos kuvasikin zarathustralaisia pappeja. Herodotoksen mukaan maagit esimerkiksi kulkivat Persian armeijan mukana ja suorittivat uhreja ja libaatioita, kuten zarathustralaisten pappienkin tiedetään muiden lähteiden perusteella tehneen. Maagit myös lauloivat hymnejä sekä tulkitsivat merkkejä, unia ja enteitä, minkä lisäksi heillä oli hallinnollisia maallisia tehtäviä. Muutama sukupolvi Herodotoksen jälkeen maageihin liitettiin myös kasvattajan ja teologin rooli Zarathustran oppien levittämisessä ja tulkitsemisessa.

Zarathustralaiset luopuivat tuntemattomasta syystä *magu*-sanan käytöstä sassanidikauden 224–642 jälkeen. Arabimiehityksen jälkeen zarathustralainen pappisjärjestelmä yksinkertaistui, ja hovipapit sekä maallisia töitä tehneet papit katosivat.

Kreikkaan sana *magos* lainattiin persian kielestä 500-luvulla eaa. Sanalla alettiin tarkoittaa ensin Kreikassa, mutta myöhemmin myös muualla lännessä, paitsi zarathustralaista pappia, myös taikuria, joka kykeni esimerkiksi vierailemaan manalassa ja opastamaan sieluja sinne, kutsumaan vainajien henkiä sekä hallitsemaan taikuuden, yrtit, taikakivet ja loitsut. Sanan merkitys oli toisinaan myönteinen, toisinaan kielteinen. Kreikankielisessä Raamatussa on Simon Magusin kielteisesti kuvattu hahmo, mutta maageiksi kutsutaan Raamatussa myös Itämaan tietäjiä, jotka saapuvat Jeesuksen seimen luo.

## Lähteet
Paiaani

**Paian** ( tai ) oli Homeroksen kreikkalaisessa mytologiassa jumalten lääkäri. Muilla kirjailijoilla se oli pelkästään Apollonin epiteetti, titteli, joka kuvasi hänen voimiaan parantajajumalana. Ei ole tietoa, oliko Paian alun perin erillinen jumala vai pelkästään yksi Apollonin aspekti.

Myöhemmin **paiaaneiksi** alettiin kutsua Apollonin kunniaksi laulettuja hymnejä. Nykyään paiaanilla voidaan tarkoittaa mitä tahansa ilolaulua. Paiaaneista on saanut nimensä nelitavuinen (yksi pitkä ja kolme lyhyttä) runojalka paion.
Jason Gardener

**Jason Gardener** (s. 18. syyskuuta 1975 Bath, Englanti) on englantilainen pikajuoksija. 

Gardener aloitti kansainvälisen uransa nuorten maailmanmestaruuskilpailuiden 100 metrin kakkossijalla ja pikaviestin kultamitalilla vuonna 1994. Ensimmäisen aikuisten arvokisamitalinsa hän saavutti 1998 Valencian EM-hallikisoissa, missä hän juoksi 60 metrillä hopealle. Vuotta myöhemmin Maebashin MM-hallikisoissa hän sijoittui 60 metrillä pronssille ajalla 6,46. Samana vuonna Sevillan MM-kisoissa ulkoradoilla hän oli sadalla metrillä seitsemäs. Vuoden 2000 EM-hallikisoissa Ghentissä hän voitti 60 metrillä Euroopan mestaruuden, mutta jäi samana vuonna Sydneyn olympialaisissa sadalla metrillä alkueriin. 

2002 Wienin EM-hallikisoissa Gardener uusi 60 metrin mestaruutensa. Samana vuonna Kansainyhteisön kisoissa hän juoksi Englannin kultaa voittaneessa pikaviestijoukkueessa. 2003 Birminghamin MM-hallikisoissa hän saavutti 60 metrillä pronssia, ja vuotta myöhemmin Budapestin halli-MM-kisoissa kirkasti mitalin kultaiseksi. Samana vuonna hän voitti olympiakultaa Ateenassa Britannian pikaviestijoukkueessa. 2005 Madridin EM-hallikisoissa hän puolusti menestyksekkäästi 60 metrin mestaruuttaan. Helsingin MM-kisoissa 2005 hän juoksi Britannian pikaviestijoukkueessa pronssille. Birminghamin EM-hallikilpailuissa 2007 hän voitti 60 metrillä kultaa.

## Henkilökohtaiset ennätykset
*50 m: 5,61 (2000)
*60 m: 6,46 (1999 ja 2004)
*100 m: 9,98 (1999)
*200 m: 20,65 (1999)

## Lähteet
*
Zeebrugge

**Zeebrugge** on belgialainen satamapaikkakunta, joka on hallinnollisesti osa Bruggen kaupunkia. Siellä on vilkas kansainvälinen satama ja rannikkokaupungin tyypilliset tunnusmerkit: rantakadut, paljon merilintuja, sataman täydeltä purjeveneitä ja merellisiä kiertomatkoja turisteille. Luoteis-Belgiassa Pohjanmeren rannalla oleva kaupunki sijaitsee Länsi-Flanderin maakunnassa. Zeebruggessa oli 3&nbsp;930 asukasta vuonna 2005.

Bruggen Pohjanmereen yhdistävä kanava oli 1500-luvulta alkaen madaltunut ja muuttunut lopulta kaupankäynnin kannalta käyttökelvottomaksi. Vuoden 1900 tienoilla Zeebrugge rakennettiin Bruggen uudeksi ulkosatamaksi. Satama antoi vähitellen uutta voimaa Bruggen näivettyneelle talouselämälle. Bruggen kaupunkia ja Zeebruggea yhdistää kymmenen kilometrin mittainen, vuonna 1907 avattu kanava.

Keskeinen sijainti vilkkaasti liikennöidyn Pohjanmeren rannalla, lyhyt matka Isoon-Britanniaan ja suurten teollisuuskaupunkien läheisyys ovat tehneet Zeebruggen satamasta yhden Euroopan vilkkaimmista kauttakulkupaikoista. Bruggeen johtava moottoritie yhdistää kaupungin Euroopan tieverkkoon. Sinne pääsee myös junalla tai 68 kilometrin mittaisella Kusttramilla, joka on maailman pisin raitiotielinja.

Zeebruggen kautta kulkee muun muassa autoja, polttoaineita, maataloustuotteita, suomalaista paperia ja muuta rahtia. Satamasta lähtee päivittäin monta autolauttavuoroa Isoon-Britanniaan. Siellä on Belgian tärkein kalasatama. Siellä harjoitettu kalan tukkukauppa on Euroopan suurimpia. 

## Historiaa
Zeebruggessa oli ensimmäisen maailmansodan aikana Saksan sukellusvenetukikohta, jonne Ison-Britannian laivasto teki yllätyshyökkäyksen 23. huhtikuuta 1918. Amiraali Roger Keyes suunnitteli ja johti hyökkäyksen, joka vaiensi saksalaisten tykistöpatterit ja upotti heidän laivansa satamaan. Keyes väitti totuudenvastaisesti hyökkäyksen estäneen vihollisen sukellusveneiden pääsyn merelle, koska brittiarmeija tarvitsi voittoja taisteluhengen ylläpitämiseksi.

Autolautta ''Herald of Free Enterprise'' kaatui sataman edustalla 1987 lähdettyään satamasta keula- ja peräportti auki.

## Lähteet
*Hannula J. O.: *Maailmansodan historia II*, Helsinki: Otava 1939.

### Viitteet

## Aiheesta muualla

*Sataman kotisivu
Sukraloosi

**Sukraloosi** (E-koodi: **E955**) on keinotekoinen makeutusaine. Makeudeltaan se on noin 600–650-kertainen sakkaroosiin verrattuna. Sukraloosin käyttökohteita ovat muun muassa ruoat, juomat ja leivonnaiset. 

## Käyttö
Maultaan sukraloosi muistuttaa paljon sokeria. Sen ADI-arvo on 0–15&nbsp;mg painokiloa kohti. Toisin kuin aspartaami, se kestää hyvin kuumentamista ja pitkiä säilytysaikoja.

Sukraloosia voivat käyttää myös harvinaista fenyyliketonuriaa sairastavat, joille aspartaami ei sovi, sekä diabeetikot.

## Kemiallinen synteesi
Sukraloosia valmistetaan klooraamalla hallitusti sakkaroosia eli tavallista sokeria. Tällöin sakkaroosista korvataan kolme hydroksyyliryhmää klooriatomeilla  (ks. kuva).

## Historiaa
Sukraloosi keksittiin 1976 Tate & Lyle Corporationin ja Queen Elizabeth Collegen (University of London) yhteistyönä kehitettäessä uutta hyönteismyrkkyä. Aineen makeuden havaitsi intialainen opiskelija Shashikant Phadnis, joka väärin ymmärtämänsä toimintaohjeen mukaan maistoi () sukraloosia, kun hänen oikeastaan piti testata () sitä.
Kanada oli ensimmäinen maa, jossa sukraloosin (kauppanimi Splenda) käyttö makeutusaineena hyväksyttiin vuonna 1991. Kanadan jälkeen yli 60 maata on hyväksynyt sukraloosin käytön, näiden joukossa muun muassa Australia vuonna 1993, Uusi-Seelanti 1996, Yhdysvallat 1998, Euroopan unioni vuonna 2004 ja myös Suomi. Tate & Lyle valmistaa sukraloosia tehtaallaan McIntoshissa, Alabamassa, Yhdysvalloissa. Lisävalmistuskapasiteettia on rakenteilla Singaporeen.

## Turvallisuus
Sukraloosia on tutkittu lukuisilla eläin- ja ihmiskokeilla. Ihmiskokeissa havaittiin, että 11–27&nbsp;% sukraloosista imeytyy, josta kuitenkin 70–80&nbsp;% poistuu muuttumattomana virtsaan. Noin 5&nbsp;% sukraloosista hajoaa elimistössä kahdeksi monosakkaridiksi. Ihmiskokeissa sukraloosilla ei kuitenkaan havaittu kielteisiä terveysvaikutuksia, ja muun muassa Euroopan komission tieteellinen komitea on katsonut aineen turvalliseksi.

Eräissä eläinkokeissa erittäin suurten annosten (2 000&nbsp;mg/kg) havaittiin aiheuttavan DNA-vaurioita hiirissä.
Vielä suurempien annosten (3 000&nbsp;mg/kg) sukraloosia on myös havaittu kutistavan rottien kateenkorvaa.

### Terveysvaikutukset
Sukraloosin on havaittu joissakin tapauksissa aiheuttavan migreenikohtauksia.

Sukraloosin on tutkittu hajottavan myös solujen DNA:ta. Sukraloosin hajotessa syntyy metaboliitti sukraloosi-6-asetaattia, joka on erittäin genotoksinen aine, eli se vaurioittaa perimää. Sukraloosin tutkittiin myös kasvattavan tulehduksen, oksidatiivisen stressin ja syövän riskiä.

## Lähteet

## Aiheesta muualla
*PubChem: Trichlorosucrose 
*KEGG: Sucralose 
*ChemBlink: Sucralose
Kuoleman puutarha

**Kuoleman puutarha** on taidemaalari Hugo Simbergin maalausaihe, josta on olemassa useita versioita eri tekotavoin toteutettuina. Teos kuvaa Simbergin näkemyksiä kuolemanjälkeisestä elämästä, jossa valtaa eivät pidä enkelit vaan luurangot, jotka hoitavat taivaallista puutarhaa hellästi ja odottavat paikalle saapuvaksi lisää ”puutarhureita”. Kasvit, joita luurangot hoitavat, ovat hentoja ja haaleavärisiä ja luurangot ovat itse pukeutuneet pitkiin mustiin kaapuihin. Näky liittyy vanhaan, viimeistään keskiajalla syntyneeseen perinteeseen, jossa kuviteltiin kuolleiden nukkuvan kukkivassa puutarhassa. Simbergin tunnetuin versio aiheesta on Tampereen tuomiokirkossa sijaitseva fresko, joka valmistui vuonna 1906.

## Versiot
Kuoleman puutarhat olivat Simbergin lempiaiheita, ja ne on toteutettu vuosina 1896–1906. Simberg teki aiheesta vesiväri- ja guassimaalauksen paperille vuonna 1896, sen koko on 15,8&nbsp;x&nbsp;17,5&nbsp;cm, ja se on liimattu etsauspaperille. Vuodelta 1897 on viivasyövytys chine collé -tekniikalla, ja se on kooltaan 11,8&nbsp;x&nbsp;15,5&nbsp;cm. Viivasyövytyksestä on myös jälkivedos, jonka teki taidegraafikko Juho Karjalainen vuosina 1986–1987.  

Simberg teki myös ajoittamattoman piirustuksen, joka on tehty tasapaksulla viivalla lyijykynäpiirustuksena. Se on luonnos Tampereen tuomiokirkkoon tehtyä freskoa varten, ja sen mitat ovat 40&nbsp;x&nbsp;51,5&nbsp;cm.

Tampereen tuomiokirkon pohjoislehterin alla, lähellä saarnastuolia on Kuoleman puutarha-aiheinen fresko. Kirkossa on myös muita Simbergin freskoja vuosilta 1905–1906. Kirkkoon sijoitettuna Simbergin esitystä voi pitää arkana muistutuksena kuolemasta. Teoksessa on paljon yhteistä keskiajan katolisten kuolemantanssi-maalausten kanssa, minkä takia sen sijoittamista luterilaiseen kirkkoon arvosteltiin.

Fresko tuli *[[Aamulehti|Aamulehden]]* lukijoiden äänestyksessä Suomen parhaaksi taideteokseksi vuonna 2005.

## Tulkintoja

Simbergin kuvissa seikkaileva kuoleman hahmo on hieman pieneksi käyneeseen mustaan pukuun pukeutunut luuranko, joka tulee kuin anteeksipyydellen toteuttamaan ikävää tehtäväänsä. 

Paula Kivinen kuvaa aihetta seuraavasti: 

Simberg näki elämän kiertokulkuna, jossa kuolemakin valmisti uuteen elämään. Se oli kuin pitkä talviuni, jonka kevätaurinko ja heräävä luonto kerta toisensa jälkeen kukistivat. Saadessaan oman puheenvuoronsa pelottavista ja ikävistä asioista tulikin vähemmän pelottavia ja helpommin ymmärrettäviä.

Simbergin mukaan luurangot ovat kuoleman auttajia ja kasvit sekä kukat ihmisten sieluja. Ajatus ei ole Raamatusta, joten se oli ristiriitainen. Kaikki eivät sitä hyväksyneet, mutta monet näkivät sen keinona ymmärtää kuolemaa paremmin. Ehkä taiteilija yritti sanoa, että kuolema ei välttämättä ole vihollinen, se voi olla ystävä, ja siksi sitä ei tarvitse pelätä.

Maalauksessa voi nähdä myös huumoria ja ironiaa, ja koko ajatus kuolemasta voi näyttää vähän hassunkuriselta.

## Lähteet
*
*

### Viitteet

## Aiheesta muualla
*''Kuoleman puutarha'' Valtion taidemuseon kokoelmassa
Tapiolan urheilupuisto

**Tapiolan urheilupuisto** on Espoon Tapiolassa sijaitseva urheilupuisto, jossa sijaitsee useita liikuntahalleja ja jalkapallokenttiä, sekä monitoimihalli Espoo Metro Areena. Vuonna 2017 avattiin Urheilupuiston metroasema.

## Jalkapallokentät

Urheilupuistossa sijaitsee jalkapallostadion, joka avattiin vuonna 1970. Stadion toimii Veikkausliigassa pelaavan FC Hongan kotikenttänä. Tapiolan urheilupuiston alueella on myös monia muita jalkapallokenttiä, jotka ovat harjoittelu- ja ottelukäytössä. Kentät ovat hiekka-, tekonurmi- ja luonnonnurmipohjaisia.

## Esport Center ja Esport Arena

Urheilupuistossa sijaitsee kaksi Esportin omistamaa liikuntahallia. Näistä vanhempi Esport Center valmistui vuonna 1981. Hallit tarjoavat harrastusmahdollisuuden monien sisäpalloilulajien harrastajille.

## Espoo Metro Areena

Urheilupuistossa sijaitseva monitoimihalli Espoo Metro Areena valmistui vuonna 1999. Halli toimi aikaisemmin jääkiekkoseura Espoo Bluesin kotiareenana. Hallissa järjestetään myös muita urheilutapahtumia ja konsertteja. Jääkiekko-otteluissa hallin yleisökapasiteetti on noin 7000, konserteissa 7000-9000. Metro Arenan vieressä sijaitsee vuonna 2015 valmistunut harjoitusjäähalli.

## Tapiolan urheiluhalli ja Summahalli
Tapiolan urheiluhalli ja Summahalli tarjoavat harrastusmahdollisuuden sisäpalloilulajeille. Urheuluhalli toimii koripalloseura Hongan ja salibandyseura Oilersin kotikenttänä. Summahalli toimii harjoitusareenana.

## Lähteet
Närke

**Närke** on Ruotsin maakunta, joka sijaitsee Keski-Ruotsissa Sveanmaan pääalueella. Närken pinta-ala on 4&nbsp;122,4&nbsp;km². Vuoden 2011 lopussa maakunnassa oli 197&nbsp;000 asukasta, joten väentiheys oli 47,8 asukasta neliökilometrillä.

Närken naapurimaakuntia ovat Länsi-Götanmaa, Värmlanti, Västmanland, Södermanland ja Itä-Götanmaa. 

Korkein kohta on Kilsbergen, joka kohoaa 298 metrin korkeuteen. Maakunnan suurin järvi on Vättern.

Toistaiseksi ainoastaan prinssi Eugén on kantanut Närken herttuan arvonimeä.

1200-luvulla kaupunginoikeutensa saanut Örebro on Närken kaupungeista vanhin ja asukasmäärältään suurin.

## Kunnat

* Arbogan kunta (pieni osa)
* Askersundin kunta
* Degerforsin kunta (pieni osa)
* Finspångin kunta (hyvin pieni alue)
* Hallsbergin kunta
* Karlskogan kunta (pieni osa)
* Kumlan kunta
* Laxån kunta (pääosa)
* Lekebergin kunta
* Vingåkerin kunta (hyvin pieni alue)
* Örebron kunta

## Väestönkehitys

### Väestö lääneittäin
Närkessä oli vuoden 2011 lopussa yhteensä 197&nbsp;000 asukasta, jotka jakaantuivat eri lääneihin seuraavasti:

Kaikki läänit kuuluvat maakuntaan vain osittain.

## Kuvia

Kuva:Lindhska bokhandeln.jpg|Lindhska Bokhandeln.
Kuva:Ödeby Kyrka.jpg|Ödebyn kirkko.
Kuva:Orebro castle May 2004.jpg|Örebron linna.
Kuva:Vyoverlindesberg1870.jpg|Lindesberg.


## Lähteet

## Aiheesta muualla

* VisitSweden - Ruotsin matkailun virallinen verkkosivusto – Keski-Ruotsi
Koeputki

**Koeputki** on toisesta päästään suljettu putken muotoinen laboratoriolasi. Koeputkia käytetään yleensä nestemäisten näytteiden säilömiseen kemiallisten tutkimusten ja kokeiden aikana. Avoimessa päässä on usein kaatoreunus, joka helpottaa sisällön kaatamista esimerkiksi dekantterilasiin.

Useimmat koeputket on valmistettu kuumuutta kestäviksi, jolloin niissä olevia aineita voidaan lämmittää kaasupolttimella. Liiallinen kuumentaminen voi kuitenkin särkeä koeputken. Mikäli näyte vaatii pidempiaikaista kuumennusta, käytetään yleensä paksua borosilikaattilasista tai pyrex-lasista valmistettua koeputkea, jonka lämpölaajenemiskerroin on pieni.

## Katso myös
*Koeputkihedelmöitys
Theodore Racing

**Theodore Racing** oli monimiljonääri Teddy Yipin perustama hongkongilainen Formula 1 -talli, joka osallistui sarjaan vuosina 1978–1983. Keke Rosberg ajoi tallin ensimmäistä autoa, ja voitti Formula 1 -sarjan ulkopuolisen kilpailun, muutoin autolla ei saavutettu menestystä. Vuonna 1979 talli ei osallistunut sarjaan, ja 1980 käytti Shadowin autoja. 1981 talli palasi omilla autoillaan ja saavutti Patrick Tambayn tuomana yhden pisteen. Kaudella 1982 talli ei saavuttanut pisteitä, ja kaudeksi 1983 Teddy Yip osti Ensign-tallin, jonka autot nimettiin uudelleen. Tällä viimeiseksi jääneellä kaudellaan talli saavutti yhden MM-pisteen. Theodoren kilpailumäärä oli 51.

## Suomalaisten saavutukset Theodore-tallissa

### Keke Rosberg
*Kaudet: 1978
*Kilpailut: 4
*Voitot: 0
**Palkintopallisijat: 0
**Paras sijoitus: 10.
*Pisteitä: 0

## Lähteet
Villin Pohjolan salattu laakso

**Villin Pohjolan salattu laakso** on Aarne Tarkaksen ohjaama ja käsikirjoittama elokuva vuodelta 1963. Tommi Rinteen tuottama elokuva on viimeinen osa kolmiosaisesta sarjasta, jonka edeltäviä osia ovat *[[Villi Pohjola (elokuva)|Villi Pohjola]]* (1955) ja *[[Villin Pohjolan kulta]]* (1963). Suunnitteilla oli vielä neljäskin osa, työnimeltään *Korven kostajat*, mutta sitä ei koskaan tehty. *Villin Pohjolan salattua laaksoa* kuvattiin Kuusamossa kesä–heinäkuussa ja studiossa syyskuussa 1963.

## Lähteet
Walter Wolf Racing

**Walter Wolf Racing** oli vuosina 1977–1979 Formula 1 -sarjaan osallistunut talli.

## Historia
Tallin perusti Walter Wolf, joka myös rahoitti tallia. Wolf syntyi vuonna 1939 Itävallassa ja muutti Kanadaan, jossa hän vaurastui myymällä öljynporauslaitteita. Wolf toimi yhteistyössä Dallaran kanssa.

 

Jody Scheckter ajoi tallille voiton heti sen ensimmäisessä kilpailussa. Tämän lisäksi talli saavutti kaksi muuta voittoa. Ensimmäisenä vuotenaan talli oli sarjan neljäs, seuraavina vuosina menestys oli heikompaa. James Hunt ajoi tallin autolla 1979, mutta jätti kauden kesken. Tilalle palkattiin Keke Rosberg, joka ei myöskään saavuttanut pisteitä. Talli myytiin Emerson Fittipaldille, ja autot nimettiin uudelleen. Lisäksi vuoden 1977 autoja myytiin kaksi kappaletta Theodore-tallille Rosbergin ajettavaksi.

## Formula 1 -tulokset kilpailuttain
(**Vahvennetut** kilpailut tarkoittavat paalupaikkaa ja *kursivoidut* kilpailun nopeinta kierrosta)

## Saavutukset

**Voitot**

**Paalupaikat**

**Palkintokorokesijat**

**Nopeimmat kierrokset**

## Suomalaisten saavutukset Wolf-tallissa

### [[Keke Rosberg]]
* Kaudet: 1979
* Kilpailut: 7
* Voitot: 0
** Palkintopallisijat: 0
** Paras sijoitus: 9.
* Pisteitä: 0

## Lähteet
Turbo Sliders

**Turbo Sliders** on Antti Manniston kehittämä ja Jollygood Gamesin markkinoima ylhäältäpäin kuvattu ajopeli. Peliä voi pelata verkkopelinä enimmillään 20 pelaajaa yhtä aikaa samassa pelissä. Pelissä on valittavana eri autoja ja ratoja, joita voi ladata lisää eri Turbo Sliders -fanisivuilta tai tehdä itse.

Pelin ominaisuuksiin kuuluvat muun muassa tietokoneen ohjaamat autot, varikkostopit ja tuki usealle eri kielelle.

Pelin uusin versio (1.0.8) on kaupallinen, mutta pelistä on saatavilla myös ilmainen demoversio, jossa muun muassa ratojen määrää on rajoitettu. Demossa on avoinna kolme rataa joita voi pelata myös verkossa. Demoa voi pelata rajattoman määrän. Täysversio aukaisee pelin kaikki radat, sillä on myös mahdollista tehdä itse ratoja ja ladata muitten tekemiä ratoja. Pelin beetaversiota (0.86b) voi pelata ilmaiseksi, mutta se ei ole yhteensopiva uuden version kanssa.

Pelin uusimmassa versiossa (2.0.0) kaikki radat ovat pelattavissa myös niille jotka eivät peliä ole ostaneet. 

Pelistä on tehty muutamia modeja, joista suosituin lienee Punaball, jossa pelaajat voivat pelata autoilla jalkapalloa toisiaan vastaan.

## Aiheesta muualla
* Jollygood games
* TurboSliders.com
Jouluksi kotiin

**Jouluksi kotiin** voi tarkoittaa seuraavia asioita:

* *[[Jouluksi kotiin (vuoden 1975 elokuva)|Jouluksi kotiin]]*, suomalainen elokuva vuodelta 1975
* *[[Jouluksi kotiin (vuoden 1998 elokuva)|Jouluksi kotiin]]* (*I’ll Be Home for Christmas*), yhdysvaltalainen elokuva vuodelta 1998
* *[[Jouluksi kotiin (vuoden 2010 elokuva)|Jouluksi kotiin]]* (*Hjem til jul*), norjalais-ruotsalais-saksalainen elokuva vuodelta 2010
* *Jouluksi kotiin* (*Back for Christmas*), *[[Alfred Hitchcock esittää]]* -televisiosarjan jakso
* *[[Jouluksi kotiin (albumi)|Jouluksi kotiin]]*, Jani Wickholmin albumi
* *Jouluksi kotiin*, *Kotikatu*-televisiosarjan pohjalta julkaistun kirjasarjan osa.
Lisa Martin

**Lisa Frances Martin-Ondieki** (s. 12. toukokuuta 1960 Gawler, Australia) on australialainen entinen kestävyysjuoksija.

Martin-Ondiekin ensimmäinen merkittävä voitto oli 1986 kansainyhteisön kisoissa ennen Uuden-Seelannin Lorraine Molleria ja Kanadan Odette Lapierreä. Soulin olympialaisissa 1988 Martin-Ondieki juoksi hopealle häviten 13 sekuntia Portugalin Rosa Motalle. Vuoden 1990 kansainyhteisön kisoissa hän otti jälleen voiton ennen Australian Tani Rucklea ja Englannin Angie Painia.

Martin-Ondieki meni naimisiin kenialaisen pikajuoksija Yobes Ondiekin kanssa, mutta he erosivat myöhemmin.

## Lähteet

## Aiheesta muualla
*Lisa Martin-Ondieki Kansainvälinen olympiakomitea.
Fittipaldi Automotive

**Fittipaldi Automotive** oli Wilson Fittipaldin perustama brittiläinen F1-talli, joka kilpaili F1-sarjassa vuosina 1975–1982. Se tunnetaan myös nimillä **Copersucar** ja **Copersucar-Fittipaldi**. Kaudella 1975 Wilson kilpaili autolla itse ja 1976 Wilsonin pikkuveli Emerson Fittipaldi siirtyi kilpailemaan tallin kalustolla. Emerson ajoi tallissa vuoden 1980 loppuun asti, saavuttaen parhaimmillaan toisen sijan. Kaudeksi 1980 talliin palkattiin Keke Rosberg, joka saavutti ensimmäisessä kilpailussaan tallin autolla kolmannen sijan. Vuonna 1981 Rosberg jatkoi tallissa, mutta sanoutui irti maksamattomiin palkkoihin vedoten kauden 1982 sopimuksesta. Tallin autoa ajoi vielä 1982 Chico Serra, joka saavutti yhden MM-pisteen. 

## Saavutukset

**Palkintokorokesijat**

## Formula 1 -tulokset

## Lähteet
Heinäveden vaakuna

**Heinäveden vaakunassa** on vihreällä pohjalla hopeinen aaltokoroinen vastapalkki, jossa on peräkkäin kolme tukkilauttaa kultaisilla ketjuilla. Vasemmassa yläkulmassa on kultainen ruori.
 
Hopeinen palkki kuvaa Heinäveden reittiä ja vesistöjen runsautta ja tukkilautat Heinäveden suuria metsiä eli ”vihreää kultaa” ja samalla tukinuittoa Heinäveden reitillä. Ruoriratas viittaa Heinäveden reitin laivaliikenteeseen.

Vaakunan on suunnitellut Pauli Numminen.
Ravensburger

**Ravensburger Spieleverlag GmbH** on saksalainen lautapelejä, palapelejä ja muita vastaavia tuotteita valmistava yhtiö, jonka tuotemerkkejä ovat Ravensburger, Alea ja FX Schmid. Se on suurimpia lautapelien myyjiä Euroopassa.

## Historiaa
Ravensburger aloitti Otto Robert Maierin perustamana liiketoimintansa vuonna 1883 julkaisemalla puusepille ja arkkitehdeille suunnattuja oppaita. Pääoman kasvettua yhtiö julkaisi seuraavana vuotena ensimmäisen lautapelinsä nimeltään Matka maailman ympäri. Vuosisadan vaihteessa Ravensburger oli julkaissut kuvakirjoja, lastenkirjoja, taideoppaita, tietokirjoja ja lasten pelejä ja vuonna 1900 Maier rekisteröi yhä käytössä olevan sinisen kolmion yhtiön logoksi.

Ennen Ensimmäistä maailmansotaa Ravensburgerilla oli yli 800 tuotetta, joista lauta- ja muita pelejä yhtiö oli julkaissut Saksan ja muun Länsi-Euroopan lisäksi myös Itävalta-Unkarissa ja Venäjällä. Toisen maailmansodan jälkeen Ravensburger keskittyi julkaisemaan pelejä ja kirjoja lapsille sekä erilaisia harrastekirjoja aikuisille. Vuonna 1964 yhtiö aloitti ongelmanratkaisupelien julkaisemisen ja perusti toimipisteitä Itävaltaan, Ranskaan, Italiaan, Hollantiin, Sveitsiin ja Isoon-Britanniaan. Vuonna 1977 Ravensburger jakaantui kirjoja tuottavaan ja pelejä tuottavaan osaan.

Ravensburgerin julkaisemia kirjoja on noin 1800 kappaletta ja pelejä 850 kappaletta, jonka lisäksi julkaistuihin nimikkeisiin kuuluu ongelmanratkaisupelejä, harrastustarvikkeita ja tietokoneohjelmia. Ravensburger julkaisee tuotteita paitsi alkuperäisellä nimellään myös aikuisten pelejä nimellä *Alea* ja pelejä ja lasten kirjoja nimellä *FX Schmid*. Yhtiökauppojen seurauksena Ravensburger julkaisee tuotteita Sveitsissä myös nimellä *Carlit* ja Tšekissä nimellä *Dino*. Ravensburgin tuotteita myydään yli viidessäkymmenessä maassa.

Lisäksi Ravensburger on julkaissut suuren joukon erilaisia ja erikokoisia palapelejä.
## Tunnettuja pelejä
Ravensburger-nimellä julkaistuja pelejä
* Muuttuva labyrintti
* Java
* Othello
* Scotland Yard
* Tikal
* Top Secret Spies
Alea-nimellä julkaistuja pelejä
* Puerto Rico
* Ra
* San Juan
* Princes of Florence
* Chinatown
FX Schmid -nimellä julkaistuja pelejä
* Auf Achse
* Torres

## Lähteet

## Aiheesta muualla

* http://www.ravensburger.com/
Valkeakosken Haka

**Valkeakosken Haka** on valkeakoskelainen urheiluseura. Seura on perustettu vuonna 1932. Seura harjoittaa toimintaa lukuisissa urheilulajeissa. 

Menestyneitä hakalaisia ovat muun muassa hiihtäjät Veikko Hakulinen ja Sami Pietilä, seiväshyppääjät Taisto Laitinen ja Asko Peltoniemi, luistelijat Iiris Sihvonen ja Toivo Salonen, nyrkkeilijä Jouko Lindberg sekä yleisurheilijat Pirkko Länsivuori ja Sylvi Keskinen sekä Suomen toiseksi menestynein jalkapalloseura FC Haka.

## Lajijaostot
* Hiihtojaosto
* Koripallojaosto
* Luistelujaosto
* Nyrkkeilyjaosto
* Suunnistusjaosto
* Yleisurheilujaosto
* Mäkihyppy ja yhdistetty

Lisäksi Haka-perheeseen kuuluvat itsenäiset seurat:
* FC Haka ry, jalkapallo
* FC Haka-juniorit, jalkapallo
* Haka Gym, aerobic ja voimistelu

## Aiheesta muualla
* Virallinen sivu
Douglas Wakiihuri

**Douglas Wakiihuri** (s. 26. syyskuuta 1963 Mombasa) on kenialainen kestävyysjuoksija, joka keskittyi maratonille.

Wakiihuri voitti maratonjuoksun vuoden 1987 yleisurheilun MM-kisoissa. Seuraavana vuonna Wakiihuri sijoittui Soulin olympialaisten maratonilla toiseksi Gelindo Bordinin jälkeen. Vuoden 1990 kansainyhteisön kisoissa Wakiihuri voitti maratonin. Vuonna 1989 hän voitti Lontoon maratonin, vuonna 1990 New Yorkin maratonin ja vuonna 1995 maratonin maailmancupin henkilökohtaisen kilpailun. Wakiihuri oli ensimmäinen kenialainen maratonin maailmanmestari, kansainyhteisön kisojen voittaja ja olympiamitalisti.

Wakiihuri muutti vuonna 1983 Japaniin harjoittelemaan.

## Lähteet
Tomi Haaparanta

**Tomi Haaparanta** (s. 1967) on suomalainen graafinen suunnittelija ja  kirjainsuunnittelija. Haaparanta on opiskellut graafista suunnittelua Taideteollisessa korkeakoulussa Helsingissä sekä Dublinin National College of Art and Designissa. Haaparanta on suunnitellut 1990-luvulta lähtien kirjaintyyppejä useille yrityksille, muun muassa Linotypelle, Monotypelle, Elisalle ja ITC:lle. Vuonna 2004 Haaparanta perusti oman yrityksensä, *Suomi Type Foundryn*, joka myy hänen fonttejaan. Haaparanta toimi Taideteollisessa korkeakoulussa ylioppilaskunta TOKYOn puheenjohtajana 1989-1990.

## Haaparannan suunnittelemia kirjaintyyppejä
*Aged
*ITC Elements
*ITC Library
*ITC Tetra
*ITC Tomism
*ITC Tyke
*Martti
*Talmud
*Tangerine
*Tantalus
*Target 
*Task
*Teebone
*Teethreedee
*Tension
*Terylene
*Teebone
*Tonic
*Torino
*Tumbler
*Twinkle
*Tyrant

## Lähteet

## Aiheesta muualla
* Suomi Type Foundry
Sami Kortemäki

**Sami Kortemäki** (s. 1975) on suomalainen graafinen suunnittelija ja kirjainmuotoilija. Kortemäki on opiskellut graafista suunnittelua Lahden Muotoiluinstituutissa ja Haagin KABK:ssa. Kortemäki on yksi hollantilais-suomalaisen typografiastudio *Underwaren* perustajista.

## Kortemäen suunnittelemia kirjaintyyppejä

*Auto
*Bello
*Dolly
*Fakir
*Sauna
*Unibody
*FF Nelio

## Aiheesta muualla

* Underware
Ed Benguiat

**Ed Benguiat**, syntymänimeltään **Ephram Edward Benguiat** (27. lokakuuta 1927 New York – 15. lokakuuta 2020) oli yhdysvaltalainen graafinen suunnittelija, kalligrafi ja kirjainmuotoilija. 

Benguiat opiskeli Columbian yliopistossa ja Workshop School of Advertising Art -oppilaitoksessa. Vuonna 1953 hänestä tuli Esquire-aikakauslehden toimituspäällikkö. Benguiat perusti samana vuonna oman suunnittelutoimistonsa. Vuonna 1962 Benguiatista tuli Photo-Lettering Inc:n typografisen suunnittelun johtaja. Benguiat liittyi 1970 International Typeface Corporationin palvelukseen ja hänestä tuli yrityksen varatoimitusjohtaja. Hän toimitti 1970-luvulla myös Herb Lubalinin kanssa U&lc-lehteä. 

Ed Benguiat on suunnitellut yli 600 kirjasintyyppiä, joiden joukossa ovat muun muassa *Bookman*, ITC Avant Garde ja *[[ITC Benguiat]]*. Benguiat on myös suunnitellut *[[The New York Times]]*in, *[[Playboy]]*n ja *[[Sports Illustrated]]* -lehtien tunnukset. Benguiat on opettanut New Yorkin School of Visual Arts -oppilaitoksessa vuodesta 1961 lähtien.

## Ed Benguiatin suunnittelemia kirjasintyyppejä
* ITC Avant Garde
* Barcelona
* Bauhaus
* ITC Benguiat
* Benguiat Gothic
* Bookman
* Caslon 224
* Century Handtooled
* Cheltenham Handtooled
* Edwardian Script
* Garamond Handtooled
* Korinna
* Modern 216
* Panache
* Souvenir
* Tiffany

## Lähteet
Scuderia Italia

**BMS Scuderia Italia** on italialainen autourheilutalli. Se osallistui vuosina 1988–1993 Formula 1 -sarjaan. Tallin taustalla oli joukko italialaisia liikemiehiä, joista merkittävimpänä teräsmagnaatti Beppe Lucchini. Alun perin Formula 3 -luokkaan autoja toimittanut Dallara toimitti tallille autot vuosina 1988–1992 ja vuonna 1993 talli ajatti Lolan autoja.

Talli ajatti ensimmäisessä kisassaan, Brasilian GP:ssä 1988, Formula 3000 -sarjan autoa, jolla Alex Caffi karsiutui kisasta, mutta talli vältti poisjäännistä aiheutuvat sakot. Tallin paras sijoitus oli kolmas sija Kanadan GP:ssä 1989, jonka ajoi Andrea de Cesaris, ja kaudella 1991 JJ Lehto San Marinon GP:ssä. Vuonna 1992 Pierluigi Martini ajoi vielä kaksi kertaa kuudenneksi, mutta seuraavalle kaudelle Dallara vaihdettiin Lolaan eikä pisteitä enää tullut.

Kausi 1993 oli katastrofaalinen. BMS Scuderia Italia putosi keskijoukosta vihoviimeiseksi, vaikka kuljettajina olivat nuori lupaus Luca Badoer ja konkari Michele Alboreto. Talli vetäytyi sarjasta jo ennen viimeisiä kilpailuja, ja kauden jälkeen talli sulautui Minardiin, josta tuli näin ollen Minardi Scuderia Italia kausiksi 1994 - 1995. Kauden 1995 päätteeksi liikemies Lucchini veti tukensa pois, ja Scuderia Italia siirtyi urheiluautosarjoihin.

## Saavutukset
**Palkintokorokesijat**

## Lähteet
Antti Leppänen

**Antti Kalervo Leppänen** (23. marraskuuta 1947 Tampere – 5. elokuuta 2015) oli suomalainen jääkiekkomaalivahti.

Leppänen pelasi koko uransa Tapparassa ja voitti kaksi Suomen mestaruutta ja yhteensä kuusi mitalia. Hän pelasi SM-sarjassa ja -liigassa 328 ottelua. Kausina 1964–1978 Leppänen torjui Tapparan jokaisessa pelissä.

Maajoukkueessa Leppänen pelasi 98 A-maaottelua. MM-kisoissa hän pelasi kolmesti vuosina 1973, 1974 ja 1975. Tämän lisäksi hän pelasi vuonna 1976 Innsbruckin talviolympialaisissa sekä Kanada-cupissa.

Leppänen on aateloitu Tappara Hall of Fame -kunniagalleriaan numerolla 20. Leppänen on jääkiekkoleijona.

## Saavutukset ja palkinnot
*2 Suomen mestaruutta (1975, 1977)
*3 SM-hopeaa ja 1 -pronssi
*Suomen paras jääkiekkoilija (1973)
*Lynces Academicin parhaan maalivahdin patsas (1973, 1974, 1975)
*Valinta SM-sarjan All Stars -kentälliseen (1973, 1974, 1975)
*Tappara Hall of Fame #20
*Suomen Jääkiekkoleijona #70

## Lähteet
*
*Leppäsen tiedot Jääkiekkomuseon sivulla
*Eurohockeyn tilastosivu
### Viitteet
Kuuma kesä

**Kuuma kesä** voi tarkoittaa:
**[[Kuuma kesä (televisiosarja)|Kuuma kesä]]*, yhdysvaltalainen televisiosarja 1965–1966
**[[Kuuma kesä (vuoden 1984 elokuva)|Kuuma kesä]]* (Over the Summer), yhdysvaltalainen elokuva vuodelta 1984
**[[Kuuma kesä (vuoden 1985 elokuva)|Kuuma kesä]]* (Hot Resort), yhdysvaltalainen elokuva vuodelta 1985
*”Kuuma kesä”, Popedan kappale
*Kotikatu-televisiosarjaan perustuvan kirjasarjan osa.
#### Muita merkityksiä
*Pitkä kuuma kesä (täsmennyssivu)
Ampumahiihdon maailmancup

**Ampumahiihdon maailmancup** on ampumahiihdon sarjamuotoinen kilpailu. Sen järjestäjänä toimii kansainvälinen ampumahiihtoliitto (IBU). Kaudesta 2008–2009 lähtien pisteitä saa kilpailun 40 parasta. Kaikkien aikojen menestynein maa miesten puolella on Norja, jota edustaneet kilpailijat ovat voittaneet cupin yhteensä 11 kertaa. Naisten menestynein maa on Magdalena Forsbergin ansiosta Ruotsi yhdeksällä voitolla. Miehet ja naiset yhteenlaskettuna paras maa on Norja 17 voitolla.

Kausi koostuu yhdeksästä kisaviikonlopusta ja helmikuussa järjestettävistä arvokisoista (olympialaiset tai MM-kilpailut). Kolme ensimmäistä kisaviikonloppua pidetään peräkkäisinä viikkoina ennen joulua, kolme seuraavaa pidetään putkeen uudenvuoden jälkeen ja viimeiset kolme arvokisojen jälkeen maaliskuussa. Arvokisoja edeltää aina muutaman viikon tauko. Monet jättävät silti väliin viimeisen viikonlopun ennen arvokisoja keskittyäkseen rauhassa kauden tärkeimpiin kilpailuihin. Esimerkiksi Ole Einar Bjørndalen on tehnyt näin useana vuotena peräkkäin. Aikaisemmin maailmancupin loppupisteistä jätettiin urheilijan kolme huonointa kisaa pois, nykyisin kaksi. Kaudella 2010–2011 loppupisteisiin laskettiin kaikki kisat. Kisaviikonlopussa on kolme kilpailua sekä miehillä että naisilla. Arvokisoissa kilpaillaan kaikki ampumahiihtomatkat eli yhteensä viisi kilpailua.

Maailmancupia alempi taso on IBU-Cup.

## Maailmancupin kärkikolmikot
### Miehet

### Naiset
Ennen kautta 1986–1987 naisten maailmancup oli nimeltään *Euroopan cup*, mutta kaikilla kansallisuuksilla oli osallistumisoikeus.

## Eniten maailmancupin kokonaiskilpailuvoittoja

### Miehet

### Naiset

## Eniten maailmancupin osakilpailuvoittoja
Eniten voittoja kaudesta 1978–1979 (naisilla kaudesta 1987–1988) lähtien.

*Päivitetty 16.11.2023
**Vuodesta [[Ampumahiihto talviolympialaisissa 2014|2014]] alkaen talviolympialaiset eivät kuuluneet maailmancupiin, joten niissä saavutettuja voittoja ei lasketa mukaan. Myöskään [[Ampumahiihdon maailmanmestaruuskilpailut 1989|vuoden 1989 maailmanmestaruuskilpailuja]] ei laskettu maailmancupiin.*

## Osallistujat ja pisteytys
Kunkin maan maksimiedustus määräytyy edellisen kauden maakohtaisen cupin sijoituksen perusteella. Yli kolmenkymmenen maacupissa sijoittuvien maiden edustajat pääsevät kilpailemaan ”villien korttien” turvin yksittäisiin kilpailuihin sekä maailmanmestaruuskilpailuihin, jolloin kaikilla mailla on oikeus neljään edustajaan.

Pisteitä on jaettu kaudesta 2008–09 alkaen neljällekymmenelle parhaalle. Aiemmin käytössä olleet järjestelmät ovat antaneet pisteitä vain kolmellekymmenelle tai kahdellekymmenelleviidelle parhaimmalle. Kaudella 2014–2015 otettiin käyttöön oma pisteytysjärjestelmä yhteislähtökilpailuille. Maacupin pisteitä jaetaan ainoastaan viesteistä, pikakilpailuista ja normaalimatkoilta. Viesticupin pisteet jaetaan samoin kuin henkilökohtaisten matkojen.

## Lähteet